*Tämä artikkeli käsittelee Espoossa sijaitsevaa kauppakeskusta. Isolla omenalla voidaan myös viitata New Yorkin kaupunkiin (Big Apple).*

**Iso Omena** on kauppakeskus Espoon Matinkylässä, joka avattiin 24. syyskuuta 2001. Isossa Omenassa toimii yhteensä noin 220 muodin, sisustuksen, vapaa-ajan ja hyvän olon erikoisliikettä sekä päivittäistavarakauppoja ja ravintolamaailma. Vuonna 2018 kauppakeskuksessa oli vuokrattavaa liikepinta-alaa noin 100 900 neliömetriä. Vuonna 2018 Iso Omena oli Suomen kolmanneksi suurin kauppakeskus sekä pinta-alaltaan, myynniltään että kävijämäärältään.

Isoa Omenaa laajennettiin vuosina 2013–2017. Länsimetron Matinkylän metroasema sijoittui laajennusosan yhteyteen.

Historia
--------

Ison Omenan sisätiloja vuonna 2020.
### 2001–2010

Ison Omenan nimi on käännetty New Yorkin lempinimestä *the Big Apple*.*lähde?*

Iso Omena avattiin 24. syyskuuta 2001, jolloin se oli Suomen toiseksi suurin kauppakeskus. Kaupan tilojen ohella kokonaisuuteen kuului toimistotiloja ja senioriasuntoja. Yli 500 miljoonaa markkaa maksaneen rakennusprojektin toteuttivat Espoon kaupunki, Asuntosäätiö, Aleksia ja Tielaitos (loppuvaiheessa Tieliikelaitos). Alkuaikoina Isoon Omenaan avattiin muun muassa K-Citymarket, Maxi, Alko, H&M, Onoff, Stadium, Tiimari ja muutaman ravintolan muodostama ravintolamaailma. Kauppakeskuksen toiseen kerrokseen eli palvelutasolle avattiin muun muassa kirjasto, elokuvateatteri, lääkäriasema ja palvelutiloja.*lähde?*

Helmikuussa 2004 Helsingin Osuuskaupan ja Elannon yritysfuusion seurauksena Ison Omenan Maxi muutettiin Prismaksi, jolloin siitä tuli Espoon ensimmäinen Prisma.

Elokuussa 2007 Citycon osti Ison Omenan brittiyhtiö Doughty Hansonin hallinnoimilta rahastoilta. Kaupan arvo oli on noin 329 miljoonaa euroa.

Vuonna 2008 singaporelainen kiinteistösijoitusyhtiö GIC osti 40 prosenttia Isosta Omenasta.

### 2010–

Ison Omenan läheisyydessä olevalla työmaalla sattui 3. heinäkuuta 2012 räjähdys, jossa loukkaantui kahdeksan ihmistä, joista kaksi vakavasti. Suuria kivenlohkareita sinkoili lähialueen kerrostaloja kohti rikkoen muun muassa ikkunoita. Kiviä sinkoili myös Ison Omenan lasikatolle ja kauppakeskus evakuoitiin.

Citycon ja NCC aloittivat kesäkuussa 2013 Ison Omenan laajennushankkeen. Espoon kaupunki myi laajennusta varten tontin. Kauppakeskuksen liikepinta-ala kasvoi noin 25 000 neliömetrillä, jolloin koko liikepinta-ala on yli 75 000 neliömetriä ja Iso Omena nousi Suomen suurimpien kauppakeskusten joukkoon.

Lokakuussa 2014 Iso Omena siirtyi kokonaan Cityconin omistukseen, kun se osti 40 prosentin osuuden GIC:ltä.

Rakennustyöt käynnissä elokuussa 2015.
Laajennuksessa kauppakeskuksen pinta-ala lähes kaksinkertaistui. Laajennuksen ensimmäinen vaihe avattiin 11.8.2016, jolloin kauppakeskukseen avattiin muun muassa useita muotiliikkeitä ja ravintoloita. Laajennuksen ylimpään kerrokseen avattiin Ison Omenan palvelutori, jonka Citycon toteutti Espoon kaupungin kanssa. Palvelutorille koottiin julkisten toimijoiden asiakaspalvelupisteitä,, kuten kirjasto, nuorisopalvelut, neuvola, terveysasema, mielenterveys- ja päihdepalvelut, asiointipiste, Kela sekä HUS:n laboratorio- ja kuvantamistoiminnot.

Laajennuksen toinen vaihe avattiin 20.4.2017. Toisessa vaiheessa laajennuksen ensimmäiseen kerrokseen avattiin ravintolamaailma M.E.E.T. – meet, eat, enjoy, together. M.E.E.T koostuu lähes 40 erilaisesta ravintolasta ja kahvilasta. Toisessa vaiheessa myös Finnkino avasi uuden, seitsemän salia käsittävän elokuvateatterin laajennuksen toiseen kerrokseen, markettikerrokseen avattiin Lidl. Lokakuussa avattiin Duudsonit Activity Park entisen kirjaston ja elokuvateatterin paikalle. Länsimetron aloitettua matkustajaliikenteen 18. marraskuuta 2017 avattiin terminaalikerroksen liikkeet. Bussiterminaali otettiin kuitenkin käyttöön vasta 3. tammikuuta 2018, kun Espoon bussilinjat uudistuivat.*lähde?*

Vuonna 2018 Ison Omenan kävijämäärä ja myynti kasvoivat merkittävästi. Tähän vaikutti Länsimetro.

Kuolemantapaus voimankäyttötilanteessa
--------------------------------------

Isossa Omenassa tapahtui vuoden 2023 alussa välikohtaus, jossa vartijoiden poistaessa kiinniotettua 35-vuotiasta naista tämä kuoli vartijoiden käsittelyssä. Poliisi sai tapauksen tutkinnan valmiiksi elokuussa ja poliisin mukaan naisen kuolinsyy ei ollut tukehtuminen.

Syytäjänlaitos ilmoitti 22. syyskuuta 2023, että kaikkia kuutta järjestyksenvalvojana tai vartijana tilanteessa ollutta vastaan on nostettu syyte kuolemantuottamuksesta. Epäillyt ovat 19–24 vuotiaita, voimankäytön yhteydessä kuollut nainen oli 35-vuotias. Kaikki epäillyt ovat kiistäneet syyllistyneensä rikokseen. Pääkäsittelyn ajankohtaa ei ole vielä tiedossa.

Liikkeet
--------

Isossa Omenassa toimii yhteensä noin 220 muodin, sisustuksen, vapaa-ajan ja hyvän olon erikoisliikettä sekä päivittäistavarakauppoja ja ravintolamaailma. Isossa Omenassa toimii myös kuntosali, terveysasema, kirjasto, elokuvateatteri ja kappeli. Ison Omenan suurimpia liikkeitä ovat muun muassa K-Citymarket, Prisma, Lidl, H&M, Zara, Aleksi 13 ja Stadium.*lähde?*

Kulkuyhteydet
-------------

Iso Omena on merkittävä liikenteellinen solmukohta. Sen yhteydessä sijaitsee syksyllä 2017 avatun Länsimetron Matinkylän metroasema. Isossa Omenassa on myös bussiterminaali, josta lähtee busseja eri puolille Espoota sekä Kirkkonummelle. Jotkin bussilinjat, jotka ohittavat Ison Omenan, pysähtyvät kauppakeskuksen ulkopuolella.*lähde?*

Kuvia
-----

* ToritasoToritaso
* Laajennuksen ensimmäisen vaiheen tiloja jouluvalaistuksessaLaajennuksen ensimmäisen vaiheen tiloja jouluvalaistuksessa
* PalvelutoriPalvelutori
* M.E.E.T. -ravintolamaailma laajennuksen toisen vaiheen rakennuksessaM.E.E.T. -ravintolamaailma laajennuksen toisen vaiheen rakennuksessa
* MarkettitasoMarkettitaso
* BussiterminaaliBussiterminaali

Lähteet
-------

1. 1 2 3 4  Kauppakeskukset 2019 (PDF) Suomen Kauppakeskusyhdistys ry. Viitattu 1.7.2020.
2. ↑  Iso-Omena Citycon Oyj.  Arkistoitu 22.3.2024. Viitattu 22.3.2024.
3. ↑  Anne Lius-Liimatainen: Iso Omena tahkosi ennätyslukemat – myyntiluvut ylittivät 400 miljoonan euron rajapyykin ensimmäistä kertaa *Länsiväylä*.  19.2.2024. Mediakonserni Keskisuomalainen Oyj.  Arkistoitu 19.2.2024. Viitattu 22.3.2024.
4. ↑  Iso Omena palvelee Espoossa kuin kokonainen pikkukaupunki *Helsingin Sanomat*. Viitattu 25.4.2017.
5. ↑  Iso Omena valmistuu Matinkylään 2001 *Yle*. Viitattu 25.4.2017.
6. ↑  HS Espoo | Espoossa on kaksi Prismaa alle 500 metrin päässä toisistaan – Mitä järkeä siinä on, HOK-Elanto? *Helsingin Sanomat*.  29.5.2020. Viitattu 26.6.2020.
7. ↑  Citycon ostaa kauppakeskus Ison Omenan briteiltä *Helsingin Sanomat*.  15.8.2007. Viitattu 12.6.2020.
8. 1 2  Citycon haukkaa koko Ison Omenan *Ilta-Sanomat*.  16.10.2014. Viitattu 26.6.2020.
9. ↑  HS: Ylipanostaja ei ollut työmaalla *iltalehti.fi*.  6.7.2012. Iltalehti. Viitattu 6.7.2012.
10. ↑  Yhtä esitetään vangittavaksi Espoon räjäytysturmasta *iltalehti.fi*.  6.7.2012. Iltalehti. Viitattu 6.7.2012.
11. ↑  Työmaalla valtava räjähdys Espoossa *iltalehti.fi*.  3.7.2012. Iltalehti. Viitattu 3.7.2012.
12. ↑  Ison Omenan laajentaminen alkaa *lansivayla.fi*.  31.5.2013. Länsiväylä.  Arkistoitu 21.12.2016. Viitattu 3.7.2013.
13. ↑  Iso Omena *Projektiuutiset.fi*.  14.6.2017. Viitattu 26.6.2020.
14. ↑  Citycon hankkii GIC:n omistusosuuden Ison Omenan kauppakeskuksesta *Citycon Oyj*.  16.10.2014. GlobeNewswire. Viitattu 6.11.2014.
15. ↑  Ison Omenan muodin tarjonta kaksinkertaistuu – Zara ankkurivuokralaiseksi *citycon.com*.  4.7.2015. citycon.com. Viitattu 31.7.2016.
16. ↑  Kauppakeskus Trio tarjoaisi mieluusti tilat uudelle palvelutorille *Yle Uutiset*. Viitattu 25.6.2020.
17. ↑  Espoo kokoaa kuntapalvelut Ison Omenan palvelutorille *espoo.fi*.  8.3.2015. espoo.fi.  Arkistoitu 19.9.2016. Viitattu 31.7.2016.
18. ↑  Metro ei tullut, laajennus tuli – Iso Omena kasvaa nyt Suomen toiseksi suurimmaksi kauppakeskukseksi *Helsingin Sanomat*.  10.8.2016. Viitattu 26.6.2020.
19. ↑  Isoon Omenaan kansainvälisen tason ravintolamaailma *isoomena.fi*. isoomena.fi.  Arkistoitu 14.8.2016. Viitattu 31.7.2016.
20. ↑  Kauppakeskus Ison Omenaan uusi Finnkinon elokuvateatteri *citycon.com*.  18.3.2015. citycon.com. Viitattu 31.7.2016.
21. ↑  Ison Omenan laajennuksen toiseen osaan tulee ravintolamaailma M.E.E.T, elokuvakeskus ja palveluita lapsiperheille *citycon.com*.  26.5.2016. citycon.com.  Arkistoitu 18.8.2016. Viitattu 31.7.2016.
22. ↑  Duudsonien temppuilupuisto aloittaa pian Isossa Omenassa *Länsiväylä*.  8.9.2017. Viitattu 26.6.2020.
23. ↑  Holtari, Seija: Länsimetro toi miljoonia uusia asiakkaita Isoon Omenaan – Tampereella ja Lahdessa meno oli vaisua *Kauppalehti*.  2.3.2019. Viitattu 17.1.2020.
24. ↑  Jatta Lapinkangas: Vartijoiden käsiin kuollut nainen oli 35-vuotias – tapahtumat tallentuivat videolle *Iltalehti*. Viitattu 10.1.2023.
25. ↑  Sanni Mattila: Uutta tietoa naisen kuolemasta Isossa Omenassa – tällainen välikohtaus tragediaa edelsi *Ilta-Sanomat*.  25.8.2023. Viitattu 3.9.2023.
26. ↑  Tihilä, Katri: Kauppakeskus Ison Omenan kuolemantapauksesta epäiltyjä vartijoita vastaan nostettu syyte  22.9.2023. Yleisradio. Viitattu 22.9.2023.
27. ↑  Syyte nostettu kauppakeskus Iso Omenan kuolemantapauksesta (Tiedote)  22.9.2023. Syyttäjälaitos. Viitattu 22.9.2023.

Aiheesta muualla
----------------

* Kuvia tai muita tiedostoja aiheesta **Iso Omena** Wikimedia Commonsissa

* Ison Omenan virallinen sivusto